# **Järelevalvemenetlus (SRP) 2009/138/EÜ artikli 36 lõikes 2 sätestatud ülesannete täitmisel**

Järelevalvemenetluse teostamisel juhindub Finantsinspektsioon lisaks kindlustustegevuse seaduse (edaspidi KindlTS) teemakohastest sätetest Finantsinspektsiooni soovitusliku juhendina kehtestatud[[1]](#footnote-1) Euroopa Kindlustus- ja Tööandjapensionide Järelevalve asutuse (EIOPA) dokumendist „Järelevalvemenetluse suunised“ (EIOPA-BoS-14/179) ja selle avaliku kommenteerimise lõpparuandest[[2]](#footnote-2)

Kõiki valdkondi läbivalt on järelevalvemenetluse osadeks riskianalüüs, üksikasjaliku ülevaate koostamine ja järelevalvemeetmete kasutamine. Järelevalvemeetmete kasutamisel Finantsinspektsioon lähtub järjepidevuse ja proportsionaalsuse põhimõtetest. Kogu järelevalvemenetluse vältel Finantsinspektsioon soovib tagada asjakohasel tasemel teabevahetust nii kindlustusandjate kui kolleegiumi olemasolul teiste kaasatud järelevalveasutustega. Järelevalvemenetluse vältel Finantsinspektsioon võtab arvesse kogu turgu hõlmavaid analüüse kui ka kolleegiumi olemasolul kolleegiumis jagatud iga turgu hõlmanud asjakohase analüüsi tulemusi.

KindlTS 4. peatüki 1. jagu seab üldised sätted kindlustusandja juhtimissüsteemi korraldamiseks. Juhtimissüsteemi (sh omariski ja maksevõime hindamise) järelevalvel juhindub Finantsinspektsioon täiendavalt Finantsinspektsiooni soovitusliku juhendina kehtestatud EIOPA dokumendist „Juhtimissüsteemi suunised“ (EIOPA-BoS-14/253) ja selle avaliku kommenteerimise lõpparuandest ning Finantsinspektsiooni soovitusliku juhendina kehtestatud EIOPA dokumendist „Oma riskide ja maksevõime hindamise suunised“ (EIOPA-BoS-14/259) ja selle avaliku kommenteerimise lõpparuandest[[3]](#footnote-3).

KindlTS 3. peatüki 1. jagu seab üldised sätted kindlustusandja varade ja kohustiste, s.h tehniliste eraldiste hindamiseks. Finantsinspektsiooni poolt kindlustustehniliste eraldiste hindamise subjektiks on kindlustustehniliste eraldiste vastavus Finantsinspektsiooni soovitusliku juhendina kehtestatud EIOPA suunistele.

KindlTS 3. peatüki 4. jagu seab üldised sätted kindlustusandja kapitalinõuetele. Kapitalinõuete järelevalvel juhindub Finantsinspektsioon täiendavalt Finantsinspektsiooni soovitusliku juhendina kehtestatud EIOPA suunistest.

KindlTS 3. peatüki 2. jagu seab üldised sätted kindlustusandja investeeringute korraldamiseks. Finantsinspektsiooni poolt hindamise subjektiks on kindlustusandja investeerimistegevust korraldavad sise-eeskirjad sh varade ja kohustistse juhtimise sise-eeskiri ja nende vastavus Finantsinspektsiooni soovitusliku juhendina kehtestatud EIOPA juhtimissüsteemi suuniste 5. jao (mõistlikkuse põhimõte ja juhtimissüsteem) soovitustele.

KindlTS 3. peatüki 3. jagu seab üldised sätted kindlustusandja omavahenditele. Finantsinspektsiooni poolt hindamise subjektiks on kindlustusandja omavahendite vastavus Finantsinspektsiooni soovitusliku juhendina kehtestatud EIOPA suunistele, s.h EIOPA omavahendite klassifikatsiooni suunistele, EIOPA lisaomavahendite suunistele, EIOPA juhtimissüsteemi suuniste 6. jao (omavahendite nõuded ja juhtimissüsteem) soovitustele.

KindlTS 3. peatüki 4. jao 3. jaotis seab üldised sätted kindlustusandja kapitalinõuete arvutamisele sisemudeli alusel. Finantsinspektsiooni poolt hindamise subjektiks on kapitalinõuete vastavus ka Finantsinspektsiooni soovitusliku juhendina kehtestatud EIOPA suunistele.

Meetodid, millele järelevalve oma hinnangutes tugineb, on järelevalveliste aruannete analüüs, kohapealsed kohtumised ja kontrollid, kindlustusandja teemakohaste sise-eeskirjade mitteregulaarne vastavuse kontroll ja analüüs.

1. veebis <https://www.fi.ee/et/juhendid/insurance/jarelevalvemenetluse-suunised> [↑](#footnote-ref-1)
2. veebis <https://www.eiopa.europa.eu/content/first-set-guidelines-solvency-ii> [↑](#footnote-ref-2)
3. veebis <https://www.eiopa.europa.eu/content/first-set-guidelines-solvency-ii> [↑](#footnote-ref-3)